
Debemur Cerrae . .. 


Pământ avar, 
E—așa puţin din tinen noi, 
Şi—aşa curând 
Ne ceri puţinul înapoi — 
Așa curând 
Pământ avar! 
Ți-l dăm, sfinţit de suferinţi, 
Transfigurat de vis, 
De fericiri de pa'adis, 
De prăbuşiri şi năzuinți, 
Şi sfâşieri, 
Și-atât amar — 
Ți-l dăm, căci tu mereu ni-l ceri 
Pământ avar! 
( „Neamul romănesc literar“ An. ] 1925—1926, Nr. 14) 
V. Bogrea 


Li 
În clipa când punem revista sub tipar ne vine ştirea despre 
marele doliu al ştiznței şi al omenier . . . 

Neflexii asupra anticlasicismului 


În prefața Poesiilor lui Hrisoverghi, marele Kogălniceanu 
stiomat sa pe numitul Belibou din Târgu-Neamţ, care-şi zidise 
un han cu pietre din Cetatea Neamţului. 

Cu pietre din Cetatea Antică e construită însă, în bună 
parte, toată cetatea modernă, şi Beliboii contemporani — cărora 
nimene nu le cere să-şi dărâme clădirea, făcută din şi pe ruine- 
je unei civilisaţii de atâtea ori superioare — ţin să distrugă până 
şi amintirea vechilor proprietari... 

Brutală damnatio memoriae, explicabilă, totuşi, în era ato- 


rismului: „Der Mensch st, was er îssz/“ 


zid 
% * 


Ciudat lucru! De ce-or fi ţinând morţiş „realiştii“ noştri, 
să ne americaniseze, într'o vreme când America însăşi se euro- 
penisează ? 

* i * 

“Înţelepţii cari pretind înlăturarea clasicismului din şcoală 
pe molwvul că profesorii de limbi clasice nau totdeauna pregă- 
tirea necesară (cum o au, pasă-mi-te, totdeauna colegii lor de 
alte specialităţi), seamănă cu nebunul, care doboara o splendidă 
marmoră antică, pentrucă a descoperit pe ea impurități de... ciori. 


(Din V. Bogrea, Reflexii asupra anticlasicismului, Cluj 1926 ) 
V. Bogrea 


Frezia antineologistă 


Chestiunea ereziei antineologiste e încă înspăirnântător de 
actuală. Citesc d p. în revista „Răzeşul' (Bârlad) An. | 1926, 160: 
„E o prăpastie între limba pe care O vorbeşte poporul şi intre 
limba pe care o scriu chiar şi scriitorii mai talentaţi. Dă o nuvelă 
o poezie unui om dela ţară care ştie să scrie şi să cetezscă Și 
dacă a înţelege ceva din limba aceasta păsărească, din încâici- 
tura asta de construcţii de fraze şi neologisme, care stăpâneşte 
scrisul românesc în zilele victorioase de după război! ... 

Să ne lămurim! Crede reacţionarismul Răzeşului că cutare 
„nuvelă“ sau „poezie“ va îi cu mult mai inteligibilă pentru cutare 


PP a a a 

„om dela ţară“ dacă nu va fi alcătuită din „încălcitura asta de 
construcţii de fraze și neologisme“? Crede d-lui că numai limba, 
deci numai forma trebue să fie pe înţelesul ţăranului, pentru a-l 
face să înțeleagă „nuvela“, „poezia“ ?.... 

Dar în adevăr facem atâta abuz cu nenorocita de frază „pe 
înţelesul tuturor“! Ba sântem uneori chiar atât de naivi, încât 
credem că o simplă înşirare de cuvinte ţărăneşti, constitue in- 
tegral o alcătuire „țărănească“ !... Şi naivitatea aceasta, sim- 
phismul acesta e în stare să conceapă, Doamne fereşte, până şi O 
istorie a filosofiei d. p. pentru „omul dela ţară“!... 

Nu! Fondul primează şi aici. Un fond inadaptabil, neasi- 
milabil cu greu poate fi îmbrăcat într'o limbă comprehensivă. 
Limba acestui fond e numai un accesoriu secundar. „,Incălcitura... 
de fraze şi neologisme“ e mai puţin vinovată când cutare „nu- 
velă"! sau „poezie“ nu e pe înţelesul cutărui „om dela țară.“ 
(Las' că „nuvela“ şi „poezia“ nici nu sânt genuri literare menite 
pentru omul „dela ţară“ şi au chiar dreptul de a nu fi pe în- 
țelesul ţăranului !). 

Şi — să nu ne pierdem şirul — cât despre „încălcitura .. 
de construcţii de fraze“, — lucrul ăsta e cu mult prea subtil şi 
ține mult prea mult de domeniul stilisticei, decât să poată îi 
superficializat aşa, într'o clipă de reacţionarism primitiv și arhi- 
simplist. Cel mai nevinovat în chestiune e însă de sigur bietul 
neologism. Pentru dânsul deci, pentru atât de l*murita lui noimă, 
îşi ridică acum glasul această revistă de... folclor, această revistă 
de literatură a chiar omului „dela ţară“! 

Vom preciza înainte de toate că antineologismul, în mai 
toată extensiunea lui din timp, purcede mai ales din următoarele 
două surse: 


1) dintr'un îngust conservatism de nuanţă lirică-sentimen- 
tală întăiu; acelaş conservatism care în orce inovaţie vede o pe- 
riclitare a trecutului și care, în prelungirea sa, confundă bâș- 
tinășismul că naționalismul !ca şi când nouile elemente, indis- 
pensabile orcărei evoluţii îireşti, n'ar putea deveni şi ele naționale); 

2) din tendinţa de a precumpeni apoi anumite vremelnice 
excrescenţe (pseudo-neologice!) a anumitor epoci. Junimea Iaşului 
lupta împotriva „neologismului“ !) de sigur, fiindcă — vorba 


1) Vezi chiar mărturisirea lui T. Maiorescu: „Cel din urmă semn ca- 
racteristic în stilul direcţiei nouă, despre care ne-am propus să vorbim este 
depărtarea neolgismelor celor de prisos. Neologiemele au ajuns a fi o adevă- 
rată îmbolnăvire literară la noi“. (Direeţia nouă, în Critice | ed. 1915, 226). 
G. Panu în ale sale Amintiri dela Junimea Il 277, atingând chestiunea așa 
ziselot „slavonisme'“, vorbeşte și el de „curentul ce era la Junimea în contra 
neologismelor şi favoarea de care se bucura credința că limba cea veche trebue: 
păstrată cu toate slavonismele ei.“ 

lui Maiorescu — „voia... să combată construcţiile arbitrare ale 
filologilor, cari sub cuvânt de purificare întocmiau un vocabular 
de termini necunoscuţi Românulu: şi depărtau voibirea claselor 
culte dela izvorul de viaţă al limbii populare“, vezi articolul Ae- 
ologismele 1881 în Critice | ed. 1908, 161). Contuzie şi aici! 
Confuzie între cuvântul neologic lansat de însaşi pulsaţia vie a 
limbii şi între cutare fabricație moartă ieşită din laboratorul cu- 
tărui biet „filolog“ !... 

Cu aceste surse antineologiste, nu ne mai prinde mirarea, 
că unilaterala atitudine refractară faţă de elementul neologic e 
destul de veche; atât de veche încât acu peia 1843 un I. Voinescu 
(în preiața traducerii sale din M-dme de Stăel, Corina sau Italia, 


Bucureşti 1850) se vedea nevoit să se ridice împotriva urgisito- 
rilor neologismului!) zicând (pentru traducerea sa); „...sânt 


încredințat că traducţia mea o să fie criticată de două feluri de 
clase .... O clasă care dorește a vedea în toate scrierile limba 
primitivă, care încă se păstrează în cărţile bisericeşti în toată 
curăţenia ei, lmba poporului în sfârşit, va striga: uf/ ce de 
vorbe streine, nu mai este de suferit! Aceştii clase răspunz că 
limba care cere a se întrebuința în toate scrierile este săracă şi 
țara noastră n'a avut nici o idee despre literatură, muzică, poezie, 
ştiinţe înalte şi frumoase arte, prin urmare a trebuit să fie în 
lipsă despre expresii potrivite cu trebuinţa. Acum că am început 
a ne deştepta din somnul neştiinţei, urmează să ne împrumutăm 
dela străini cu expresiile și cuvintele ce ne lipsesc...” 

]. Voinescu e deci unul dintre cei dintăi apărători ai neo- 
logismulul. Și totuşi dela batrânul I. Vo'nescu încoace, turma 
celor ce cafterisesc neologismul sporeşte mereu. Ba, — am văzut, 
până și un Titu Maiorescu s'a lăsat momit de ispititoral jocal băşti- 
năşismului. Şi chiar cazul Maiorescu e atât de instructiv/ Purce- 
zând dela „regula”?) că „Acolo unde avem în limba noastră 
obşinuită un cuvânt de origine latină, nu trebue să introducem 
altul neologist” (Neologismele 1881, ed. 1908, 105) — Maiorescu 
ajunge să condamne specimene ca: 


1) Vezi articolul meu O prefată cuminte din 1543 (Pentru neologisme 
şi împotriva  »[ilologilor“) în ,, ilasul Bucovinei * An. IV 1921, Nr. 176, 

:) Maiorescu care în acelaş articol Neologismele 1851 (ed. 1908, 176) 
vrea să afle „legea după care se întâmplă“ substituirea cuvântului vechiu cu 
cel neologic, ne mai aminteşte (ibid. 163): „intrun număr al Convorbirilor 
literare de pe la 1814 încercasem cea dintâi formulare a unor regule pentru 
primirea şi respingerea lor (neologismelor)."' 

aprofundat, în loc de adâncit, recomandat de Maiorescu | vezi ar- 


vanitate A deșărtăciune » se A 
restitui di înapoia " ETA 
impetuos Ă. aprig » ' (ed.1908 
sever în aspru i, 168) 
ameliorare HA îmbunătățire - did 
„debil o glab a 9 


Lucru minunat! Maiorescu anatemiza deci (la 1881) cuvinte 
cari astăzi sânt aproape general curente în gura orcărui intelec- 
tual. Neologismele acestea au putut deci întra în limbă şi fără 
de brevetu! de liberă circulaţie liberat de T. Maiorescu. De ce? 
Pentru foarte simplul motiv că limba avea nevoie de ele! Şi cea 
mai eclatantă dovadă că avem nevoie de îmbogățirea limbii cu 
aceste neologisme e faptul că pe zi ce merge, tot mai multe, 
mai variate, mai expresive vin să ne nuanţeze graiul. Şi dacă 
această minune de viaţă care este limba, — cu uriaşul ei orga- 
'nism de asimilare a tot ce i-i binevenit şi de anihilare a ceea 
ce i-i dăunător, — le primeşte, atunci nu tu biet critic, saufilo- 
log sau scriitor român vei sta să decretezi cutari „regule pentru 
primirea şi respingerea lor“ — cum vrea să facă d. p.un IT. 
Maiorescu (vezi Neotogismele, Critice II ed. 1908, 103). 

Ne întrebăm acum: De ce oare cu tot echivalentul băştinaş 
neologismul prinde rădăcină ?Şi pentru a răspunde, vom pur- 
cede la puţină analiză. 

Leca Morariu 
(Urmează) 


Șt.O. losif redactându-și poema „Din zile mari” 
(Scrisoare inedită a lui Şt. O. Iosif) 
IL, 

În rândul scrisorilor cari ni-l arată pe Șt. O. losif pe urmele 
lui Ştefan Vodă al Moldovei !) — o foarte prețioasă scrisoare care 
ne introduce în laboratorul — în plinul laborator al cântăreţului 
lui Ştefan Voevod! 

Scrisoarea (adresată tot Nataliei Negru) nu e datată, dar, 
după indicaţiile celorlalte scrisori sincronice ale lui Şt. O. Iosif, 
va îi datând de pe la sfărşitul lui Mai 1904. 


1) Vezi „Junimea literară“ XV 1926, 100 şi „Făt-frumos“ 1 1926, 106 

Fragmentul de poem (într'o mai puţin avansată redacţiune) 
ce cuprinde şi mărturisirile poetului în legătură cu compunerea 
poemei, ne dau una din cele mai de preţ scrisori ale lui Iosif. 
Pentru o cât mai folositoare utilizare a acestui document de 
geneză a unei opere literare, publicăm alături de fragmentul 
poemei şi redactarea ei definitivă după ediţia „Minerva“ 1905. 

Gh. Maxim 
II. 

Li dragă, fiindcă insişti aşa de mult, îţi trimet un fragment 
din lucrarea mea. Am început, până acum, poemul în vreo xece 
ehipuri, şi în toate ritmurile posibile, întăi în hexametri, pe urmă 
în alexandrini de calibrul acestora: 

O, Doină, viers străbun, al munţilor străjeri, 

Tu, leagăn de comori, isvor de mângâeri, 

Tu care-ai plămădit în cântece de dor, 

Din neamul păstoresc o ţară şi-un popor, 

Tu, care îmbărbătezi pe tineri şi bătrâni, 

De când s'au pomenit Românii din Români, 

Şi întovărăşeşti pe şesuri şi pe văi 

Din leagăn, la mormânt, pe toţi copiii tăi, — 

O, zână sfântă, tu, cu pavăză şi arc, 

Mă'nvaţă să slăvesc pe cel mai sfânt monarc, 

De nimeni întrecut în pace şi răsboi 

Recheamă umbra lui măreaţă între noi! 

Coboară duhul tău cel falnic din trecut, 

Asupra mea, să-l simt în preajmă-mi renăscut, 

Dă-mi suflet, dă-mi puteri, dă-mi glas înalt să cânt, 

Pe Ştefan cel viteaz, cel Mare, și cel Sfânt!... 

Şi așa mai departe vreo sută de versuri, pe care, căutam, 
după modelul epopeelor învăţate în cărţi, să descriu neamul, 
naşterea, încoronarea eroului, starea Moldovei din acele timpuri. 
Nimic mai simplu, decât să tot înşiri asemenea versuri, ca nişte 
mărgele fără strălucire pe un ir de aţă. Curând însă, mi-am dat 
seama, că nu merge aşa. Și după câteva zile de trudă zădarnică, 
m'am descurajat cu totul. Vroiam să las baltă şi poem şi tot, — 
şi mai bine să mă'mpuşce. Am rupt şi-am ars ol ce scrisesem. 
Eram desperat, şi începusem să blestem ceasul, când am primit 
însărcinarea oficială, de-a scrie acest poem, pe care, totuşi, eu îl 
port în sufletul meu, și-l vâd așa de ela, în diferitele lui pârți. 
Ca să-mi mai viu în fire, am luat refugiu la corespondența 

noastră, pe care o am aici, cu mine, am cetit și recitit toate 
scrisorile tale atât de frumoase, şi pline de farmec şi entuziasm, 
şi pare-mi-se, că am plâns puţin. Apoi, mam ridicat îndâriit, şi 
mi-am zis: Nu, nu se poate, ca Li să piardă încrederea ce-a 
pus-o în mine! Tu, Steo, trebue să scrii, măcar de s'ar surpa 
cerul pe capul tău! Şi-am scris fără frâu, fără rimă, cdutând să 
mă apropiu de sufletul unui rapsod simplu din munții noștri — 
şi sânt încredințat, că numai în aşa chip poate fi cântat legen- 


darul Ştefan. 


De aceea am adoptat versul doinelor, şi al baladelor. Nu 
ştiu însă, dacă am reușit. Tu, judecă cu toată asprimea, şi nu-mi 


ascunde părerea ta. 


lată fragmentul :) (se înţelege, nu în formă definitivă): 


EA, 

in Castelul din Suceava 
Pacea nopţii e stăpână, 
Nu se mişcă nici o umbră, 
Nu răsună nici un pas. 

d. 
Doar din ceas în ceas, strigoii 
Mai trezesc cu glas lugubru, 
Liniştea pe uliți strimte — 
Și-amuţesc pe urmă, iar... 

3, 
in Castelul din Suceava, 
Singur Petru-Aron Vodă 
Chinuit de gânduri negre, 
Stă în jilţu-i de stejar. 

4. 
In iatac, crivatu-i încă 
Neatins. Veghind deasupra, 
Candela slab luminează 
La icoana de argint. 

d. 
Pentruce, o, Petre- Vodă 
Nu poţi tu, închide ochii? 
Pentruce nu afli tihnă 
La un ceas așa târziu? 2) 


In Castelul din Suceava 
Pacea nopţii e stăpână, 
Nu se mişcă nici-o umbră, 
Nu s'aude nici-un pas. 


Numai candela veghează 

In capela mohorită, 
Aruncând lumina'n preajma 
Vechiului iconostas. 


Când şi când străjerii numai, 
Deşteptând din porţi boltite 
Liniştea pe strâmte uliţi, 
Amuţesc pe urmă iar. 


In Castelul din Suceava 
Singur Petru-Aron-Vodă, 
Chinuit de gânduri negre, 
Stă în jilţu-i de stejar. 


Pentru ce, o Petre-Vodă, 
Chinuit de gânduri negre, 
La o vreme-aşa târzie 
Ochiul încă w'ai închis? 


:) Coloana din stânga cuprinde versurile fragmentului, iar cea dir 


«dreapta forma definitivă după ed. „Minerva“ 1905. 


(Gh. Maxim). 


) După aceste 5 strofe este intercalată următoare notiţă, făcută de poet: 
„loată partea această trebue refăcută, adică aceste 5 strofer. 

6. 
Dormi! căci, iată, la fereastră, 
Zorile se şi iviră — 
Primăvara-i noaptea mare, 
Scurt e al domniei vis. 

7 


Crunt în jilţ, stă voevodul, 
Pentrucă nu vrea s'adoarmă, 
Truda însă îl doboară, 
Somnu-l prinde pe furiş. 

8, 
Ci, un vis grozav s'arată, 
Minţii sale turburate: 
— In castelul din Suceava 
Siatul Ţării e-adunat. 

i 
Toţi boerii, dregătorii 
Cei înalți,— bătrânii sfetnici 
Sânt de faţă,— şi el Petru 
Stă în scaunul domnesc. 

10. 
Dar, deodată, crește-un freamăt, 
Uşa sălii se deschide: 
Umbra lui Bogdan Viteazul 
Cel ucis la Răuseni. 

UI. 
Printre sfetnici, drum își face, 
Către scaun naintează — 
Cruntă-i şi scăldată'm sânge 
Fruntea fratelui ucis. 

125 
Spăimântaţi, se dau în lături 
Ca să treacă Bogdan-Vodă, 
Toţi boerii — şi se'nchină 
Fostului stăpân și Domn. 

13. 
Dar, cu mare glas, acesta 
Strigă: „ Petre, amar ţie! 
Ucigaş de frate!.. ceasul 
Răzbunării a sunat!.. 

Anul 


Dormi, căci iată, la fereastră 
Zorile mijesc albastre: 
Primăvara-i noaptea mică, 
Scurt e al domniei vis! 


Crunt în jilț stă Voevodul, 
Crunt priveşte ochiu-i ţintă,,.. 
Truda însă îl doboară: 

Şi de somn e înşelat. 


Vis cumplit i se arată 
Minţii sale tulburate — 
In Castelul din Suceava 
Sfatul țării e-adunat. 


Boierimea, dregătorii 

Cei înalţi, bătrânii sfetnici 
Sânt de față — Petru, însuşi,. 
Șade'n scaunul domnesc. 


Toti cu frunțile plecate, 
Par'c'ar îi bătuți de brumă, 
Stau boerii, — şi spre dânsul 
Cu sfială, trişti privesc. 


Și deodată printre rânduri 
Trece un fior de spaimă: 
Umbra lui Bogdan-Viteazul,. 
Cel ucis la Răuseni, 


In mijlocul lor răsare 
Intr'o mantă 'ntunecată 
Şi spre tron înaintează 
Printre sfetnici și curteni . . 


Neagră-i și scăldată'n sânge 
Fruntea sa, ca'n noaptea nunții, 
Când cu mâna ucigaşe 

Petru îl lovisen soma, — 


——_ -„ 


2 —. - v 
N —_— ——.——.——— 
— ————— 

14. 
„Dă'napoi, coroana ţării 
Ce, cu sânge ai pătat-o, 
'Şi-ai furat-o mişeleşte!.. 
Dă coroana înapoi ...“ 

15. 


“Greu, în somn, se luptă Petru, 


Vrea să strige slujitorii, 
Vrea să fugă, — dar nu poate, 
“Şi se zbuciumă gemând.. 
16. 
Ingrozit, deschide ochii 
“Cată'n jur — e ziua mare, 
Lângă el, stă Pârcălabul 
:Ce intrase chiar atunci: 
17. 
„Doamne! Ştefăniţă-Vodă 
E la porţile Sucevei! 
Fâlfâe biruitoare 
Steagurile munteneşti. 
18, 
„Oastea ta e îugărită, 
Fugi, Măria Ta, degrabă, 
“Toată ţara i senchină, 
“Toată ţara e cu El!u 

Ingroziţi se dau în lături 
Ca să treacă Bogdan-Vodă, 
Toţi boierii, — şi se'nchină 
Fostului stăpân şi Domn. 


Şi cu mare glas, acesta: 
„A sunat acuma“ — strigă 
„Ucigaş de frate, ceasul 
Răzbunării celor morţi! 


„Dă'napoi coroana Ţării 

Ce cu sânge ai pătat-o 

Și-ai furat-o mişeleşte: 

Nu eşți vrednic tu s'o porţi! 


„Un copil viteaz, arată 
Zodiile, c'a să vină 
Imbrăcând în slavă nouă 
Scaunul acestei Ţări: 


„Spada lui va fi un fulger 
Care va orbi pe neamuri, 
Strălucind nebiruită 

Către cele patru zări! 


Partea II. 


If 
Bucură-te, azi, Moldovo, 
Și de nuntă, te găteşte!.. 
Bucură-te, de lumina 
Cerului senin, de- April!.. 
DE 
Primăvara, mama noastră 
De pe plaiurile tale 
A gonit cumplita iarnă, 
“Şi pe cruntul Voevod. 
Primăvara, mama noastră, 
Ați deschide veac de aur, 


Li 


„In zădar cerca-vor craii 

Cei mai mari să-l înjosească, 
In zădar flămânde horde, 

In potop cutropitor, 


„S'or porni fără-de-număr 
Din pustiuri depărtate: 

EI va pune piept de stâncă 
Impotriva tuturor! 


„E! a fost ales de Domnul 
Să înalțe steagul Crucii 

Şi-ţi aduce mire tânăr, 
Tânăr şi frumos, ca ea! 
4. 
Bucură-te, tu, Suceavă, 
Bucură-te, şi tresaltă, 
Falnică cetate sfântă, 
A străbunului Muşat! 
5, 
Sune toate clopotele 
La bisericile tale, 
Lasă-ţi porţile deschise, 
Ca să între cu alaiu, 
6. 
Ștefăniță, prinţ de Viţă 
Fiu al lui Bogdan-nepotul 
Vrednic al lui Alexandru 
Celui Bun şi plâns de toţi.. 


Și să poarte biruinţe 
Pentru Domnul Prea.Mărit! 


„Și cinstit va fi deapururi 
Numele-i din gurăn gură 
De creștinătatea 'ntreagă 
Din Apus şi Răsărit!..“ 


Astfel strigă, — şi întinde 
Mâna ce purta odată 
Schiptrul.. Aiurit de spaimă 
Petru tremură pe tron. 


Greu în somn se luptă Petru, 
Vrea să strige slujitorii, 

Vrea să fugă... și deodată 
Tot palatu-i plin de svon. 


Partea III. 


TA 

Pe un cal alb, fără pată, 

Ce aruncă foc pe nară, 

Ştefan-Vodă e călare, 

Imbrăcat în tort de fir — 
2. 

Pletele balae joacă 

Revărsându-se'n inele — 

Şi-i măreț ca un Arhanghel 

Coborit acum din cer.. 


3. 
Pana dela gugiumană-i 
Fâlfâe în vânt vioae, 
Flutură în falduri manta-i 
Aruncată peste. umăr. 

4, 
Mâna-i dreaptă strânge îrâul 
De argint — cealaltă pala 
Cu mâner de pietre scumpe. 
Scări şi pinteni, sânt de-argint.. 


„Doamne! Ştefăniţă-Vodă 
Vine-asupră-ne cu oaste! 
Vlad, cel înîrăţit cu iadul, 
Insuşi Vlad i-a dat lui steag !* 


„Doamne! Ştefăniţă-Vodă 
E la porţile Sucevei! 
Toată Țara se închină 
Tânărului prinţ pribeag!.. 


(43 


Pe câmpia Direpţăţii 
IE 

Bucură-te azi, Moldovo, 

Şi de nuntă te găteşte! 

Bucură-te şi zâmbeşte 

Cu întregul tău norod. 


Primăvara, maica noastră,. 
De pe plaiurile tale 

A gonit cumplita iarnă 
Şi pe cruntul Voevod. 


Anul [ 


Anul 1 


Făt-Frumos 

5, 
Astfel, trece, Ştefan- Vodă 
Pe Siret, în sus. Aprozii 
Călărind în juru-i, strigă: 
„Să trăeşti, Măria Tal“ 
6. 


Şi popor de pretutindeni 
An vestmânt de sărbătoare, 
De pe şes, din văi şi dealuri 


Curge'n jos, pe drum, puhoi. 


sl. 
“Toţi aştern în ţărnă fruntea, 
Şi-i aruncă flori în cale. 
ȘI-I întâmpină c'un strigăt: 
„Să trăeşti, Măria Ta!..« 

“8. 


Toţi aleargă, şi cucernici, 
“Gârbovii moșnegi se'nchină, 
„Mulţumescu-ţi, ţie, Doamne. 
Că mi-ai ajutat să-l văd!« 
$) 
Toţi aleargă, lung oftează, 
Fetele cu ochii galeşi 
„Doamne, mândru i se şade! 
Ai jura, că-i Făt-Frumos!“ 
10. 
Saltă flamurile'n aer, 
Spumegă'n zăbale caii. 
Suliţele schînteiază, 
Surle sună, tobe bat. 
IM. 
Dar la locul „Direptate“ 
Ştefan-Vodă poposeşte, 
Țara-i adunată acolo, 
Și-l aşteaptă'n câmp deschis. 
12. 
Episcopi în mantii scumpe, 
Şi cu cârjile a mână 
Între ei, Mitropolitul 
Teoctist — cu -mitră'n cap. 


Primăvara, maica noastră, 
lţi deschide veac de aur 

Şi-ţi aduce mire tânăr 

Şi frumos, în zi de Paşti! 


Ci îmbracă tu şi zale 

Că te-aşteaptă lupte grele — 

Grele lupte — pentru ele 

Mulţi viteji ai tu să naşti! 
la 

Bucură-te tu, Suceavă! 

Suneţi-clopotele'n slavă, 

Falnică cetate sfântă 

A străbunului Muşat! 


Şi deschide-ţi poarta largă 
Unde gloatele aleargă 

Ca un râu ce se revarsă 
Sgomotos, de ploi umflat. 


Bucură-te azi şi saltă! 

Că-ţi răsar doi sori de-o.laltă: 
Mândrul soare sus în ceruri, 
Ștefăniță pe pământ: 


Ștefăniță, prinţ de viţă, 

Fiu lui Bogdan şi nepotul 

Vrednic al lui Alexandru 

Celui bun şi drept şi sfânt! 
III. 

Pe un cal pieptos şi mare 

Ce aruncă foc pe nare, 

Ștefan-Vodă e călare 

Imbrăcat în fir şi fier. 


Joacă plete inelate 

Peste umerile-i late 

Şi-i frumos ca un Arhangheli 
Pogorit acum din cer. 

13. 
Preotul, purtând nainte 
Evanghelia cea mare, 
Şi diaconi în stihare 
Cu cadelniţelem mână. 
14. 
Și Citeţii, doi la număr 
Cu făclii aprinse'n două 
Sfeşnice de-argint în urmă, 
Vin boerii mari şi mici. 
15. 
Ştefan-Vodă sare sprinten 
De pe cal — înaintează, 
Se descopere, semnchină, 
Cuvios, sărută - apoi 
16. 
Evanghelia şi crucea — 
Ingenunche Voevodul, 
Teoctist Mitropolitul 
Unge creştetu-i cu mir. 
1 
In genunchi stă tot poporul. 
Nu s'aude nici un murmur, 
Ştefan Vodă se ridică, 
Şi se'ntoarce spre norod: 
18. 
„Este între voi vreunul, 
Care-mi pismue domnia ?. 
Au, cu voea tuturora 
M'a sfinţit Moldova Domn ?* 
Je 
Ca o mare răsculată, 
Chiuind, tresaltă gloata, 
Braţele spre cer înalță 
Mândre plete scuturând, 
20. 
Şi din mii de mii de piepturi, 
Izbucneşte-un singur strigăt: 
„In mulţi ani, mulţi ani, cu pace, 
Să domneşti, Măria Ta!..“ 


Făt-Frumos 


Anul: 


Pana-i dela coif străluce 
Fâlfâind în vânt vioae, 
Flutură în cute manta-i 
Prinsă'n bumbi de mărgărint. 


Mâna-i dreaptă strânge frâul 
De argint! — cealaltă pala 

Cu mâner de pietre scumpe — 
Scări şi șpori sânt tot de-argint. 


Astfel trece Ştefan-Vodă 

Pe Siret în sus. — Aprozii 
Călărind în juru-i strigă: 
„Să trăeşti, Măria Ta.“ 


Şi popor de pretutindeni, 

De pe șes, din văi și dealuri 
Curge'n jos pe drumul Ţării— 
Cine-acasă ar mai sta? 


Toţi aștern în ţărnă fruntea 
Şi-i aruncă flori în cale-i 
Şi-l întimpină 'ntr'un strigăt: 
„Să trăeşti, Măria Ta!“ 


Toţi aleargă, — și se'nchină 
Gârbovii moșnegi în cale-i: 
„Mulţumescu-ţi, Doamne, Ţie, 
Pot de-amu să mor voios!“ 


Toţi aleargă, — lung oitează 
Fetele cu ochii galeşi: 
„Doamne, mândru i se şăde? 
Ai jura că-i Făt-Frumos!“ 

IV, 
Saltă flamurilen aer, 
Spumegă'n zăbale caii, 
Suliţele scânteiază, 
Sună surle zgomotos. 

lată, Li, acesta e fragmentul. Nu te supăra, că-ți scriu nu- 
mai câteva rânduri, dar trebue să dau scrisoarea la poştă, care, 
aici, merge numai odată pe zi. Îţi făgăduesc o scrisoare mai lungă 
dela Cernăuţi. Eu mă întorc peste 2—3 zile la Bucureşti. 


Steluţa 


Un băiat şi jumătate 
de P. Rosegger 
(Sfărşit) 


„Cum, va să zică de mine se teme băiatul?u 

„D'apoi dară de mine? Vezi duimiata, oameni străini rar 
când dau pela noi. D'aia se teme bietul băiat!» zise bătrânul și 
scuturând scara, ca pentru a o aşeza mai bine, începu a-şi chema 
nepoţelul: „Culăiţă, băiete, haide jos! Eu îs aice, eu, haide la 
moşu !* 

Străinu! însă se strecură binişor pân” la banca de supt 
tei, unde băiatul cel nedeprins cu străinii nu-l mai putea vedea. 
Abia aice începui a-mi da seama de cele petrecute. --- 

Aşa, va să zică ăsta-mi eşti tu, fecior de ţăran egetbeget! N'ai 
cotrobăit şi tu odată toate cuiburile de vrăbii de supt streșina 
casei ? Nu te-ai acăţărat și tu în vârful melejilor după chiciurile 
de flori roșii? Şi acum ca pe o guvernantă bătrână te apucă nă- 
bădăile, pentrucă un pui de băiețel desgheţat ca acesta se 
plimbă niţel pe-un acoperiş de casă?! 

La atâta ai ajuns în cei 34 de ani petrecuţi la oraş, la masa 
de scris! 

Și pare că le aud aievea pe nevricoasele mame dela oraş 
cari leşină de frică dacă li sa urcat copilul numai niţel pe jeţ 
sau se dă huţa pe leaţurile gardului: „Vai de mine, urde te-ai 
agăţat, ai să pici! Vai de mine joacă-te mai liniştit şi nu te sbân- 
ui atâta cai să ţi sclinteşti mâna ori piciorul! Vai de mine nu 
te juca cu cuțitul, c'ai să te tai! Pentru Dumnezeu, băieţi nu vă 
încăierăţi la bătaie, că vi-ţi scoate ochii! lonel dragă, de câte ori 
ţi-am spus să iai mantaua dacă ieşi afară pe-o vântoasă ca asta! 
Și la gât să-ți pui şalul cel gros, să nu răceşti! Vai de mine, 
scoateţi ghetele, că ţi-or fi uzi ciorapii! Doamne Dumnezeule 
ajungă-vă atâta alergătură de asta, copii, co să faceţi o pneumo- 
nie!n — De demineaţa până seara o necurmată tolocăneală ca 

aceasta, şi de-ar fi să lie numai după gândul mamei, atunci bie- 
ţii copii ar trebui să steie toată ziulica smirna în cotlonaș ori pe 
o vreme frumoasă, de 18 grade căldură, să se plimbe cuminte 
și liniştiţi prin grădină. 

Dar iacă răii ăştia de copii nu vor să asculte. Ei ascultă de 
altă mamă, de mama natură! Şi cer mereu mișcare şi vor me- 
reu vânzoleală. Mereu îi ispitește totul și mai ales pregătirea 
pentru marea luptă ce-i aşteaptă. Și totuşi veşnica pază şi pro- 
bozeală a părinţilor nu odată a izbutit să facă din cei mai des- 
toinici copii chiar, nemernice păpuşi fără de vlagă, cari pentru 
viaţa de mai tărziu nu-s de nimică! Aşa-şi îngroapă omul vlaga 
propriei sale seminţii! O mamă dela oraş, de l-ar îi văzut pe 
copilul ăsta acăţărându-se pe acoperiş, ar fi leşinat de sigur; şi 
eu, cât pe ce s'o pat la fel! Până 'ntru-atâta poate degenera un 
flăcău sănătos dela ţară dacă ajunge în moleşeala trândăviei dela 
oraşe ! Cum? Au doară nu mi-a mai rămas nici un strop din 
sângele colcăitor de altădată? Uitatu-i-am cu totul pe micii viteji 
cari, până să ajungă mari și tari, zi de zi înfruntă atâtea primejduiri 
ale vieţii?! In vâltorile apelor repezi de munte se bălăcesc zile 
întregi la prinsul păstravilor, şi raci cu foarfecele ascuţite i pişcă 
de degete. Pe pereţii vetrelor de cărbuni se cocoţează ca sâ înă- 
dușe gurile de foc cu ţărnă şi cenuşă. Taurii selbateci îi hără- 
ţesc şi li se urcă pe urmă în spate. La feresteu. călăresc pe bu- 
tucii, ce lunecă încet-încet, până supt tăiuşul năprasnicului cuţit 
şi'n fiece clipă pot fi tăiaţi în două. Pe lătocul morii sparg 
gheața de deasupra roții uriașe. În fierărie bat fierul roşu de 
numai ţişnesc ca stelele stropii de foc! Şi la luptă dreaptă când 
se iau, tremură pământul când se buinesc de el. Se isbesc de 
bolovani şi mai mult se bălăbăuesc picioarele decât capurile în 
văzduh! Roiurile de albini le prind cu mâna goală de pe tulişe. 
Plini de zgârieturi, plini de vănătăi şi ghiolduri, — dar ce le 
pasă lor! Ger și arşiţă, foame şi sete — nici capul nu-i „doare 
de acestea! Şi la Paşti parecă anume se tot învârtesc cu ţigările 
aprinse pe lângă treascurile încărcate. Se întâmplă să-l apuce 
pe vreunul jegul ori chiar să se aprindă, atunci, mila Domnului, 
se găsesc ele destule babe cu descântece, unsori şi oblojele. 
Scapă cu aceste, bine de bine; nu-i putinţă să se mântuie de boală, 
atunci mare decât să aştepte până trece răul şi fâră de leacuri - 
Nu-i vorbă, că unul şi altul mai închină steagul, dar cei scăpaţi, 
scăpaţi sânt şi teferi, criţă! 

Aşa creşte un neam de oţel! Pe pământul gol se face omul 
vârtos! În bumbac și'n puf trebue să piară! 

Cu gânduri de felul acesta mă băteam acuma. Bătrâneţa 
viază în aduceri aminte — și virtutea celor slabi e morala... 

Drumul dinspre izlaz începu deodată a răsuna de tălăngile 


și tropăirile cirezilor ce se 'ntorceau dela pășune: vaci, boi, jun- 
cani, tauri, care de care mai buieci şi mai zburdalnici, încăle- 
cându-se şi împungându-se, de parecă ar îi vrut să se răpuie în- 
adins. Mugind şi râncălăind zvârliau din picioare de-și aruncau 
țărna după cap. Şin mijlocul acestei înghesueli învălmăşșite, ci- 
ne-mi treapădă cu pas mărunţel? O fetiţă de-o şchioapă —- să tot 
fi avut 7 ani — cu picioruţele goale, ca vai de ea, de mai-mai s'o 
ologească vitele 'n picioare. Şi totuşi, numai cu jordia cea de 
mesteacăn în mânuță, mâna şi stăpânia întreaga hărmălaia 
aceasta! 

Te prinde mirarea cum aşa un munte de bou știe de frica 
unui copil brudiu, pare-că ar sta în fața unui bărbat în toată pu- 
terea. Şi bietul plod, nici prin cap nu-i trece că întrun buc ar 
putea fi strivit de namilele acestea. 

Oamenii casei se 'nturnaseră dela lucru. Gospodina, o mue- 
ruşcă firavă dar străduitoare, cât o clipă n'ar fi stat locului, făcu cătră 
bărbatsău: „Prăjina cea dela iezătură, ai face bine s'o iai odată 
de-acolo: Diavolul cela de băiat mereu sare cu dânsa peste zăgaz, 
şi-are să cadă în apă!“ 

„Eh! Las' numai să se boteze, c'apoi eu i-s popa!“ rEspun- 
se omul și-și văzu de treabă. 

Băiatul adecă, de îndată ce se văzu coborit de pe casă, o 
luă tot într'o fugă la prăjina lui de peste pă:ău. În bolboanele şi 
vârtejurile iazului îţi poţi petrece mai bine decât pe acoperişul 
casei, unde nu te mai poţi arăta în tihnă de atâţia oameni străini... 

„Câţi copii aveţi?“ mă făcui a întreba de omul casei, când 
din toate părţile începură a răsări tot mai multe căpuşoare băla- 
ie, și mai mari și mai mici... 

„Cu totului tot or fi fiind vre-o zece“ răspunse omul, şi 
din toate ungherele începură a roi drăcuşorii: desgheţaţi, vioi şi 
iuți ca argintul cel viu. 

„Unul ni sa prăpădit!“ oftă femeia. 

l-am discusut mai de-aproape şi-am aflat că un băiat le-a 
fost strivit de o sanie încărcată prea tare cu lemne; o cobora din 
vârtul măgurii şi, ajungând pe-o coastă prea poncişă, na mai pu- 
iut-o opri... 

Unul! Dar toţi ceilalți stăruiau voioşi, voinici, viteji! Unul! 
Dar din zece copii dela oraș, molâi şi nevolnici, a treia parte se 
stinge fără de vreme!... 


Întunecase de-abinelea. Pornesc. Când să ajung pe malul 
părăului umflat de ploaie, iată-l şi pe Culăiţă al nostru ieşit din 
iezătură! Ud lioarcă şi ciurgăind de apă. Dar și de data asta se 
feri pe departe din calea „străinului“ şi-o luă de-a curmezișul 
peste câmp, nu înspre casă, ci cătră coliba de lângă stoguri. În 
fânul de-acolo se vede că nădăjduia să-și usuce hainele mai bine 
decât acasă, unde ştia el bine ce-l așteaptă! Vezi: săritul cu pră- 
jina era iertat, dar picatul în apă, — asta era nevoia! 

Când m'am văzut apoi în faţa vâltorii adânci şi clocotitoare 
ca un cazan, în care peste zăgazul înalt, ţâşnind şi spumegând, 
se prăbuşia o adevărată Niagară, am înțeles treaba. Un altul de-o 
sută de ori s'ar fi înecat acolo. Culăiţă al nostru însă, Culăiţă era 
un băiat şi jumătate! Căzutul şi ieşitul din apă se vede că le ştia 
pe din afară. 

Pe-un voinicel ca ăsta în vârful celei mai înalte turle să-l 
fi suit, ca să ştiricească de nu dau Tăâtarii, ori întrun scafandru 
de scufundător să-l fi pus, ca să cerce adâncurile mării! El nu 
se teme nici de vulturii cerului şi nici de bălaurii din fărăfundurile 


mării nu se teme. 
-— EI numai de străini se teme!... 


Traducere de Leca Morariu 


Epigramă 


Psihofisiologie : Inima 
Doar două cămăruţe are 
Spun învățații; dar ei mint: 
Se poate aşa de mic să fie 
Cel mai teribil labirint? 


(„Neam. rom. lit.“ An. I 1925—1926, Nr. 2) V. Bogrea 

Obiceiuri din deosebite timpuri ale anului 
(Pagini inedite) de A. Lambrior_ 1846-1883) 


Spre sfântul Vasile, cea întăi zi a anului, toată noaptea ră- 
sună de vuetul plugăraşilor, care pe lângă că chiuie din gură şi 
sună din o talancă, apoi mai trag buhaiul şi plesnesc din bice 
pe la fereştile caselor. Cu multă vreme înainte de sara sfântului 
Vasile, băeţii şi flăcăii se vorbesc între dânşii, se întovărăşesc în 
cete une ori până la 24 şi pregătesc toate uneltele trebuitoare, 
precum buhaiul (0 putină învălită la gură cu piele în chipul 
unei dobe şi în mijlocul pielei învălitoare se află vâriţi nişte 
peri din coada ca'ului, pe care când îl trag cu degetele udate 
cu apă, scoate un muget ca buhaiul), biciul şi altele. Cel mai, 
iscusit la vorbă din ceată se prinde zrăfor, pe când cei alţi 
care nici nu ură nici poartă vre-o uneltă oare care, hăesc numai 
în deosebite răstâmpuri ale urăturii. Băeţii cei mici, impărecheţi 
câte doi, o pornesc mai de vreme; urătura lor este foarte scurtă. 
lar după cea înserat bine, pornesc flăcăii, care ştiu urături lungi 
Şi felurite. Unele cete ură, altele umblă cu jocul închipuind 
nunta, unele cu moşneagul și baba și altele cu capre, etc. In 
vreme ce îlăcăii se îndeletnicesc cu astfel de petreceri vesele, 
pentru care capătă de la fiecare casă câte un dar sau în bani 
sau colaci făcuţi anume pentru această sară; fetele-şi caută no- 
rocul în felurite chipuri: unele se duc pe întunerec la gard şi 
leagă un par, care de se întâmplă să fie noduros, însemnează că 
mirele ei va fi bogat, iar de este supţire şi neted însemnează 


1) Intre manuscrisele lui A. Lambrior pe care le posed, se găsesc şi 
«câteva foi care sânt urmarea articolelor sale din „Convorbiri literare“ (vol. 1X) 
asupra obiceiurilor populare. Deşi în articolul asupra Inmormântăvilor promi- 
tea să le continue, aceste studii de informație asupra unui domeniu aproape 
nebăgat în samă dela descrierea dată de Cantemir, au fost întrerupte prin ple- 
carea lui din țară. Paginile acestea ar putea servi la o viitoare ediţie a operei 
«critice şi literare a lui Lamibrior, însemnată atât pentru felul lui de a scrie cât 
şi pentru curentul conșervator în limbă al cărui protagonist fusese înainte de 
1876. Tot din timpul anterior acestui an sânt şi numeroasele impresii de că- 
lătorie prin provinciile româneşti (iarăşi în colecția mea), care conţin o adevă- 
rată anchetă asupra tradiţiilor din diferite localităţi. Cum manuscrisele sânt 
redactate îngrijit, fără a fi însă aşezate în vre-o ordine raţională, se pare că 
erau destinate unor serii de articole ori unui volum. Cu acestea, se poate so- 
coti încheiată activitatea literară şi cea de folklorist a lui Lambrior, care a 
precedat studiile lui linguistice. 

laşi, 15 August 1926. |. ŞIADBEIL 7 

dimpotrivă, că va fi sărac; altele se duc la strohul unde dorm 
porcii și apropiindu-se strigă: „ho! la anul“; dacă porcii tac, 
zice: „ho! la doi“ şi în sfâişit la trei, 4, 5.. până când grohăeşte 
un porc, şi atunci însemnează că în anul acela se va mărita. 
Unele se duc la o fântână limpede, când se întâmplă să fie 
noaptea senină şi aice rezemate pe ghizdelele fântânii privesc 
înnăuntru până văd chipul viitorului lor mire; în vreme ce altele 
mai religioase aşteaptă să se deschidă cerul, ca să ceară de la 
D-zeu ce doreşte și stând lângă fereastă, adorm. 

A doua zi dimineaţa în România moldovenească se umblă 
cu sămănatul, iar în cea muntenească cu Sorcova care nu se 
cunoaşte în Moldova. Sămănatul se face în chipul următor: ură- 
torii sau plugarii de sara [care] se fac sămănători, nu mai: 
umblă în cete, ci unul câte unul. Având fie care la sine grâu 
sau săcară, întră în casă şi presurând cu mâna, zice: 

La mulţi ani! şi să trăiţi 
Ca grâul să vănmulțiţi. 
Să'niloriţi ca merii 

ca perii. 
Să vă fie viaţa toată 
Ca toamna cea bogată 
De toate 'nbelşugată. 

In România muntenească copiii umblă cu ramuri de flori: 
artificiale şi întrând în casă atinge pe gazdă cu ele, 


zicând: Sorcova 
Vesela! 
Să trăiţi 
Să vă 'nmulţiţi 
Ca un măr, 
Ca un păr, 
Ca un fir 
De trandaf:r, 
Peste vară 
Primăvară 
Tare ca fieru 
lute ca oţelu, 
Tare ca piatra 
lute ca săgeata, 
La mulţi ani cu sănătate! 


—————————— 

sau: Sorcova 
Vesela ! 
Să trăiţi 
Să 'mbătrâniţi 
Ca mărul 
Ca părul 
Ca toamna cea bogată, 
La mulţi ani cu sănătate. 

Toată ziua aceasta o petrec în veselie, cântece și hore. Peste 


-şase zile vine Boboteaza sau /ordanul, când se face ceremonia re- 


ligioasă a botezului mântuitorului. Pe unele locuri vecine cu ape 
curgătoare sau cu iazuri, este obiceiu de a eşi pe ghiaţă, unde 
sapă un produh şi preutul săvărşeşte acolo sfinţirea apei numite 
aghiasmă. Când se zice cântarea „în Jordan botezându-te tu 


Doamne“, flăcăii dau un rând de puşti sau de pistoale și aceasta 


se repetă de trei ori; la urmă preutul dă drumul crucii în apă 
şi îndată un flăcău îndrăsneţ întră, o caută pe supt ghiaţă şi o 
scoate, crezând că pentru acest fapt are să fie scutit de boale tot 
cursul anului. Câşlegile toţi le petrec în veselii, serile se fac şe- 
zători și clăci prin sat. Şezătoarea este o adunare de fete şi de 
femei la o casă cu lucrul de mână, mai cu samă cu furca; iară 
claca este tot adunătură de fete și de femei, fără de cât, în loc 
să vie fiecare cu lucrul său, gazda le dă de lucru ori de scăr- 
mănat lână şi în tot timpul le cântă doi ţigani, unu! din scripcă 
şi altul din cobză. Flăcăii vin şi ei la aceste adunări fără săaibă 
vre-o treabă, ei numai spun o mulţime de glume numite prujizuri 
de clocoteşte casa de râs, alteori se spun poveşti lungi și îru- 
moase sau își pun cimilituri de gâcit sau zic frânturi de limbă, 
cum sânt următoarele: 

Hârb frânt 

Hârb frânt. '* 


Capra calcă'n peatră 

Peatra crapă'n patru 

Crape capul caprii'n patru 

Capra crape peatra'n patru. 
Mare haz face toată adunarea când o fată voind să zică o frân- 
ură de limbă, se încurcă. Clăcile se sfârşesc prin joc, care în- 
cepe pe la miezul nopţii şi ţine până în zori de ziuă. Câşlegile 


„de iarnă nu sânt totdeauna de o potrivă delungi; ele se sfârşesc 

cu o săptămână în care se mânâncă numai brânză și senu- 
meşte săptămâna albă. Ziua cea din urmă a acestei săptămâni 
se chiamă /ăsazul secului care cade totdeauua duminică. De a 
doua zi, de luni, începe postul cel mare care ţine șapte săptă- 
mâni. In această curgere de vreme țăranii mânâncă numai ro- 
duri vegetale precum fasole, curechiu, bob, mazere, etc. etc. 
Pe la mijlocul postului este o zi ce chiamă miezul păresei în 
care se numără ouăle, căci fiecare gospodină strânge ouă pentru 
Paşti dela cea întăi zi a postului. Ziua Paştilor e cea mai mare 
sărbătoare la Români; cu o zi sau cu două înainte femeile fac 
pască și cozonaci, boesc ouăle cu roş sau le împestresc foarte 
frumos. In noaptea spre Duminica Paştilor pe la 12 ceasuri sună 
clopotul de mergere la biserică, şi bărbaţi, femei și copii, după 
ce s'au spălat cu apă în care se pun ouă roşi ca să fie roși peste 
an, aleargă la biserică; flăcăii [sânt] pregătiţi cu pistoale din care 
împuşcă când se vestește învierea lui Hristos. Pe feţele tuturor 
se cetește o mare bucurie, copiii cu nerăbdare aştezptă împăr- 
țirea nafurei ca să mânânce pască şi să ciocnească ouăle, chiar 
morţii pare că simţesc din morminte această bucurie, căci tot 
țintirimul este luminat, fiecare mormânt având aprinsă o lumâ- 
nărică de ceară. După ce s'a sfârşit ceremonia îeligioasă se întorc 
cu toţii acasă, dând mâna unii cu alţii şi întâmpinându-se cu 
vorba „Hristos a înviat“ îşi pleacă capetele închinându-se la drea- 
pta şi la stânga şi apoi cel mai tânăr sărută mâna celui mai bă- 
trân ori de sânt de o vrâstă se sărută pe faţă unul pe altul. Mai 
înainte de sfârşirea slujbei religioase femeile cer nafură şi se duc 
acasă să pregătească masa; bărbaţii vin mai pe urmă și apoi se 
pun cu toţii la masă, mânâncă, beau și se veselesc, căci preutul 
a cetit la biserică „nimene să nu fie trist în z:ua aceasta”; cioc- 
neşte părintele familiei cu fiecare din casă şi al cărui ou se strică 
înseamnă că acela are să trăiască mai puţin. Băeţii îşi căută ouă 
tari, le cearcă pe dinţi şi pe frunte căci câte ouă strică le iau 
dela cenialţi cc pii străini ; iar dacă vreunul nu vrea Bă, le dee, 
atunci are să le mânânce cu păcură pe ceialaltă lume. Unii umblă 
cu ouă de pichere vestite prin tăria lor, dar câte strică cu un 
astfel de ou şi le ia, are să le mânânce cu păcură pe ceiialtă 
lume, căci nu se cuv:ne a întrebuința asemenea vicienie. In sfâr- 
şit după ce Sa rădicat soarele sus încep a se duce cei malmici 
la cei mai mari precum fiii la părinţi, finii Ja nănaşi, dar Ul Ala 
duc cu mâna goală ci iau cu dânşii pască și ouă, dar ce se chiamă 

eolaci în: limba ţării. Tot în această zi duc sătenii toţi colaci 
proprietarului moşiei 2 miel și o sumă de ouă albe; iar pro- 
prietarul îi cinsteşte cu câteva vedre de vin. Astfel trece zina 
Paştilor. De a doua zi începe scrânciobul și horele, unii flăcăi 
joacă alţii se dau în scrânciob însoţiţi de fete, iar bătrânii stau 
de-i privesc pe o laiţă dinaintea crâşmei la scrânciob, mai gus- 
tând din când în când câte un pahar de vin ce le sporeşte ve- 
selia. Scrânciobul ţine numai până la ispas sau înălţarea mântuito- 
rului. 
(Sfărşitul în N-rul viitor) 
A. Lambrior 


Cântece 


Stă puicuța și se uită 
Ca cămeșa mea cea ruptă, 
Și nu vine s'o cârpească 
Ciindcă ști că am nevastă. 
* 
Sărace fetiţele 
Cum le plac suriţele, 
Pe le-ai da cu lingura 
Și 'ncă nu le-ai sătura! 
Li 


Copiliţă de pe coastă 
Cu păr lung și minte proastă, 
De ți-ar fi mintea ca părul 
N'ai vorbi cu tot mişelul. 
Dela Onofrei Prelipcean din Horodnicul de jos 
culese de Dimitrie Dan 


Cum se câștigă dragostea fetelor 


(Traducere) 
— Auzirăţi vestea cea nouă? -—zise Nuli chervangiul, vecinilor 
adunaţi, într'o Duminică după prânz, la umbra nucului lui Şotă. 
— Ce veste? Nu știu nimică! — zise Dumitru al lui Cușşi. 
— Se iogodi Tanasea Sirmei cu Maria lui Şucă; ieri schim- 
bară inelele şi de seară o să tragă cu puşca.!) 


1) Semnal obişnuit de logodnă la Aromâni. 

Toţi se mirau, cum de Maria lui Şucă, fată frumoasă, de 
neam bun şi cu zestre bună, se hotări să ia pre Tanase a Sirmei, 
fecior bun — dar nici frumos, nici bogat şi nici de neam. Mulţi 
tineri o cerură pe Maria. Şi ce tineri! Cei mai buni din sat; 
dânsa spunea însă că are încă vreme, că nu i-a ieșit norocul... 
Şi acuma se hotărî să ia pe acela la care mai nainte nici că voia 
să se uite! — Se logodiră din dragoste — grăieşte Dumitru, un 
tânăr cioban —şi unde este dragoste, este şi viaţă bună. 

— Ehe — zise Constantin, un bătrân ca de vre-o șaptezeci 
de ani—se schimbă lumea, nu-i cum era odată. Pe vremea noastră 
nu cutezau nici feciorii, nici fetele, să se logodească fără ştirea 


Aromânee din comuna Samarina îmbrăcate în sapică şi dulumă (după Th. 
Capidan, Românii Nomasi 1926) 

părinţilor. Numai peţitoarele aranjau toate logodnele, căci dân- 
sele vorbiau mai întâiu cu părinţii tinerilor, şi apoi, când treaba 
era isprăvită, le spuneau tinerilor despre logodnă. Astăzi lucrurile 
se întoarseră pe dos; tinerii se logodesc mai întâiu, şi pe urmă 
le spun părinţilor că voiesc să se logodească. Astăzi tinerii schim- 
bă scrisori, îşi fac semme de dragoste cu basmana, cu mâna, ÎŞI 
trimet daruri, fară să ştie părinţii. 

— Cum? Bine era atuncea? — zise Dumitru ciobanul Lu- 
mea era ruginită, tinerii se logodiau după dorința părinților, 
nu după inima lor. Astăzi lumea merge înainte (progresează), se 

deșteptă. Bine făcu Maria lui Șucă că şi-l alese pe Tanase a 
Sirmii, căci pe dânsul îl îndrăgi. 

— Eu nu ştiu ori de îl luă din dragoste — zise Panayoti 
croitorul. — Mie nu mi se pare lucru curat aici; mi se parecălili-- 
acul îi întoarse mintea şi-i deschise inima, căci eu știu bine, foar- 
te bine, că Maria nu-l iubia pe Tanase câtuşi de puţin, că nu 
voia să-i audă nici numele şi nici capul nu voia să întoarcă pentru- 
ca să-l vadă. Dar cum vă spusei, liliacul isprăvi treaba aici; căci 
dânsul întoarce mintea tinerilor. 

— Cum, liliacul poate să schimbe mintea oamenilor ?— întrebă 
bătrânul Dula. 

— Liliacul face minuni! 

— Ştiu că se fac vrăji şi că ele întorc mintea oamenilor, dar 
despre liliac întâia dată aud. la spune-ne cum se fac aceste 
minuni? 

— Ascultaţi să vă spun. Şi să nuvise pară ciudat sau glumă,. 
căci încercarea aceasta o făcui eu şi am auzit şi dela alţii. Fe- 
meia mea credeţi, că m'a iubit îndată? Intâia dată când îi 
spusei că mi-e dragă, nici că voi să știe de mine. După câtăva 
vreme, când mă dusei s'o cer, cum mă văzu că intrai în curtea 
casei ei, se repezi ca o cerboaică pe scări şi se închise în odaia 
de sus. Câtă vreme şezui acolo şi vorbii cu părinţii ei, dânsa 
nici că vru să iasă din odaie. 

De câte ori o întălniam în drum, intorcea capul aiurea ca 
să nu mă vadă. In zilele de sărbătoare, când mergeam la biserică 
sau la horă, tot aşa îmi întorcea spatele. Când mă vedea, i se 
strica cheful şi înţelegeam că nu mă iubeşte. Paisprezece luni 
mă topii de dragostea ei. Slăbisem de-mi rămăsese pielea și oa- 
sele. Mi se părea că aveam în oase niște friguri ascunse cari mă 
rodeau, și zi cu zi aşteptam moartea. Lumea credea că sânt bolnav 
de oitigă şi ca osă dau ortul popii. Tot mă gândiam cum 
să scap de acest chin. Într'o zi mă hotării să mi las meseria de 
croitor şi să fug departe. Cu banii ce'i aveam, cumpărai cinci 
cătâri şi mă făcui chervangiu (cărăuş), numai și numai ca să fiu 
departe de sat şi să n'o văd pe dânsa. Credeţi că putui s'o: 
uit? Câtuşi de puţin. Doi ani de zile lucrai cu o caravană mare 
în ţinutul Ecaterinei, fără să mă duc acasă. Mamă-mea îmi scria 
să mă întorc în sat că-i era dor de mine. Intr'o primăvară ne 
duserăm la mănăstirea din Zaburda ca să încărcăm grâu pentru 
Zagor. Era prin amurg când ajunserăm lângă mănăstire. Noaptea 

veghiai căraulă (fui de strajă) ca să nu între cătârii în 
țarine. Cântam cântece de dor ca să-mi treacă vremea și ca să-«ni 
vărs focul din inimă. În zori de zi, văd că se apropie de mi- 
ne un om de vre-o cinzecide ani. Era ciobanul mănăstirii. El îmi 
zice: — Toată noaptea nu-ţi tăcu gura, tinere; culcă-te acuma ziua, 
barem, ca să dormi şi să te odihnești. Astăzi aveţi drum lung. 
Cum o să umbli nedormit şi neodihnit? 

—Nu pot să dorm, prietene, — îi întorc eu vorba, — somnul meu 
este puţin, ca al unei paseri, căci mă trezesc la cel mai mic 
zgomot şi apoi nu pot să închid ochii, ci mă întorc când într'o 
parte, când în alta; gânduri grele îmi trec prin minte şi aştept 
să se lumineze de zi cât mai curând. Şi-mi vine atât de greu când 
îi aud pe tovarăşii mei că dorm bine! 

— Ce gânduri ai de nute apucă somnul? Spune-mi mie căci 
poate ştiu şi eu vr'un leac. 

— Dorul meu nu se trece uşor —i-o întorc eu vorba — căci am 
e rană care mă roade. Sufăr de dragoste, și dragostea nenorocită 
mare leac. 

—Dacă ești bolnav de dragoste o să te vindec eu— îmi zise 
ciobanul. 

— Dacă-mi găsești leacul, — îi zisei eu, — o să-ţi dau orice doreşti. 

—Nu vreau nimic —zise dânsul — numai să-ţi aduci aminte câte 
odată de mine şi să-mi aprinzi câte o lumânare, la biserică, cum 
aprind şi eu pentru acela ce-mi spuse leacul. Ascultă dacă vrei 
să te lecueşti. Să prinzi un liliac viu, să-l moi în spirt, să-l în- 
veleşti (înfăşuri) pe urmă într'un petec şi să-l ascunzi într'o bi- 
serică, fără să te vadă cineva. Acolo să stea 40 de zile și 40 de 
nopţi. Apoi o să-l scoţi din biserică şi o să-l pui să stea 20 
de zile într'un loc ascuns şi uscat, ca să se usuce. Pe urmă o 
să-l iai de acolo, o să-l faci bucăţi mici şi O să-l pui într'o cutie 
mică, şi leacul este gata. Dacă vrei să câştigi dragostea vru 
nei fete, ia o bucată de liliac, treci pe lângă fată ca s'0 atingi şi-i 
destul; diri minuta aceea fata se prăpădeşte de dragoste după tine—. 
Acesta fu sfatul ciobanului. Cum m'am întors din Zagor în sat, 
mă dusei la casa cea părăsită a lui Djuvara, prinsei un liliac şi 
făcui așa cum îmi zisese ciobanul. Şi l-am găsit leacul îndată, 
căci nevastă-mea, cum am atins-o cu liliacul, când se ducea în- 
tr'o seară la şipot ca să ia apă, î-s'a întors mintea numai decât. 
A doua zi când mă dusei s'o cer, dânsa îmi ieşi cu râsul pe buze 
întru întimpinare şi înţelesei că mă iubește. În ziua aceea schim- 

barăm inelele şi după o lună făcurăm nunta. Spuneţi-mi voi 
acuma ori de această minune nu fu a liliacului! 
Christea Geagea 


Cântece 


Măriuţă - a lui Mihai, 

Şepte ai de când te lai! 

Și lăută nu erai! 

Şi-apoi când te-ai despletit, 

Ține-te la descălcit! 

Şepte sate mi-au sărit 

Cu securi şi cu topoare 

Ca să taie și s'omoare!... 
= 

Te mărită, horholină, 

Nu şedea fată bătrână; 

Că-i destul de când feteşti, 

Tot cuptorul mi-l juleşti ; 

Şi-i destul cât ai fetit, 

Tot cuptorul l-ai rujdit. 


* 


— Nu cosi, bade, pe rouă, 


Că ţi-i rumpe coasa 'n două... 


— Taci pârleano, taci căţea! 
N'aibi grijă de coasa mea; 
Nu se rumpe ea aşa 


Cum se rumpe iia ta!... 
E i 


— Măi Măriuță, Mărioară, 
Ce ţi-i gura așa amară? 

— Cam mâncat, bade căline,. 
Să nu mă sărute nime. 

Că de prind să mă sărute 
Prind şi eu dor, pe nevrute; 
Şi de prind a săruta, 

Prind a mai dori ceva......- 

—  Vârvară, Vârvară, 
Ce-ai făcut ast-vară? 
— Am ţesut o pânză 
Şi am să strecur brânză. 


Auzite în 17 Aug. 1925 dela Sidor Odochian din Călineşti- 
Dorna, pe valea Bistriţei de Leca Morariu 


+ * 
EA 


Copiliţă cu părinţi 

La ce, focul, te măriţi? 
Că băsbatul nu ţi-i frate; 
Nu chiti că nu te-a bate. 
Și nici soacra nu ţi-i mamă 
Să-ţi ţie dreptatea 'n samă. 
Şi miluţa de bărbat 

Ca şi spinul cel uscat. 

Și miluța cea de soacră 
Agurida cea mai acră; 
Toată vara se tot coace 
Dulce nici că se mai îace! 


= 


— Măi bădiţă, Todiraş, 

Zice mama să mă laşi. 

— Ne-om lăsa puicuţă dară 
Ne-om lăsa ca şi aseară . . . 
Ne-om lăsa, nu ne-om lăsa 
Când a fi de s'a tâmpla, 

Ca să crească grâun casă 

Să bată cu spicu'n masă; 
“Când a creşte socun tindă 
Şi-a bate cu floarea'n grindă. 


* % 
se 


Foaie verde şi trei fire 
Colo'n deal la mănăstire, 
Fste-un biet călugăraș 

Cel mai meşter spovedaş; 
Fete dacă spovedeșşte 

- Straşnic canon le trânteşte: 
Care n'a sta la iubit, 

Nu vie la spovedit!,.. 


Auzite dela /chim Capverde din Pătrăuți pe Suceava de 
Leca Morariu 


Cântec 
EI 
Răvaş puică, răvaş dragă, Răvaş puică, răvaş dragă, 
Nu-ţi pară lucru de şagă; Nu-ţi pară lucru de șagă; 
Răvaş dela împăratul, Răvaş dela vornicul, 
Că-ţi vine-acasă bărbatul. Că-ţi vine ibovnicul. 
Arză-l focu de răvaş Răvăşele, răvăşel, 
Şi cenuşă vedea-l-aş! Cum de n'ai venit cu El?! 
Las să vie, boala-l ţie; Las să vie, doru-l ţie; 
Calea tot un spin să-i fie! Calea trandafir să-i fie!... 
Auzit !) în 11 Dec. 1920 dela o ceată de flăcăi din Volovăţ, 
| Bucovina de Leca Morariu 
* : * 


Două variante ale cântecului acestuia: 
1) la Alecsandri Poezii populare, cântecul Răvaș puică, în- 
cepând exact la fel ca strofa 1-a şi primele două versuri din 
strofa a 2-a a cântecului nostru, şi continuând: 
—  Gată-te nevastă bine 
Că bărbatul, iată-l, vine, 
— Las' să vie, dracu-l ştie! 
Calea mărăcini să-i fie. 


Şi: — Gată-te, nevastă, bine 
lată că drăguţțul vine. 


— Las' să vie, Domnu-l ştie! 
Calea trandafir să-i fie. 


2) In balada Nevasta fugită din Balade populare române: 
adunate de Miron Pompiliu, laşi 1870, unde la pag. 26 cetim: 


? 


2) Glasul (— melodia) în copertă! 

— Nu grăbi cu înecatul 
Că iacă-ţi vine bărbatul! — 


— Las să vie 
Dracu-l ştie, 
Furcile calea i-o ţie, 
Ferăle pe mâni să-i fie 


(Continuarea cam la fel ca la Alecsandri) 
— Nu grăbi cu pregătitul 
Că te-ajunge ibovnicul! — 
— Las să vie 
Domnu-l ştie, 
Busuiocu calea i-o ţie 
Trandafiru să-l ocolească 
Și la min' să nimerească. 


(Continuarea cam la fel ca la Alecsandri). 


Da: 


E pioramă 


Pe un volum de „Opere complete“ 


Avea dreptate Pumnul, bietul, 
Cu regulele-i învechite: 
„Complete“ le-a numit poetul, 
Dar noi le socotim cumplite. 


(„ Ramuri“ 1923, 424) V. Bogrea 


Multe și mărunte . . . 


Balassa Bălint și folklorul românesc, — Poate că nu 
e cu totul lipsit de importanţă să se ştie că asupra întălnirii 
celor două versuri populare româneşti la marele poet ungur 

din secolul XVI, despre care s'a scris la pag. 59-61 a acestei 
reviste, în legătură cu articolul d-lui G. Kristof publicat în 
Daco Romania 1924, — a atras atenţia, acum 35 de ani, 
d-l Valeriu Branisce, în „Transilvania“ XXII (1891), p. 225, ajun- 
gând la concluziile cunoscute. Tot di. Branisce arată, în acelaş 
an al aceleeaşi reviste (pp. 230 231) că Balassa nu numai c'ar îi 
cunoscut cântecele poporului nostru, dar că i-ar fi jucat şi jocurile. 
Aceasta s'ar fi petrecut la încoronarea împăratului Rudolf, în 1572. 
DI. Branisce crede că jocul descris de cronicul Nicolae Isthvânfi. 
(în „Historiarum de rebus ungaricis“ ed. Viena 1758, pp. 325-326) 
nu putea fi decât căluşarul nostru. Pasajul cronicarului ungur pre- 
zintă o valoare deosebită, nu atât prin faptul că ni-l arată pe Ba- 
lassa jucând căluşarul, ci fiindcă e, după cât ştim, cea mai veche 
atestare la noi a acestui joc. 

De căluşari în Ardeal, vorbeşte și un document de la 1765 
(lorga, Studii și documente, XIII, p. 255), asupra căruia mia 
atras atenţia istoricul C. C. Giurescu : „Cercetare la Orăştie asupra 
protopopului Petru: Insuş € prot(opop) au zis că el au fost în 
9 ani căluşeariu“. Și fiindcă mai sus a fost vorba de împărații 
Austr'ei, voiu aminti că se pare că ei priviau cu deosebită 
plăcere jocul căluşarilor. Astfel Simeon Balint povesteşte (în ,,Fa- 
milia“, XV 1879, p. 128) că atunci când Francisc losif a văzut 
în 1852, la Sibiu, jocul lor, a cerut să-i fie repetat. 

'O scrisoare a lui Atanasie Marienescu cătră Emile Picot.— 

In „Melanges de l'Ecole Roumaine en France“ 1925, d-l 
N. Georgescu-Tistu publică un studiu asupra vieţii şi lucrărilor 
referitoare la Români ale cunoscutului învățat francez Emile Picot, 
in activitatea sa deosebit de multilaterală, Picot n'a neglijat nici 
îolklorul, publicând în acest domeniu o mică culegere de poezii 
populare de la Românii din Serbia şi câteva recenzii asupra unor 
colecţii de basme şi cântece (Ispirescu, Stănescu, Bibicescu, etc.). 

Ținând să fie la curent cu tot ce se publica în romăneșşte 
îi scrie, pe vremea când era vice-consul la Timişoara, folkloristu- 
lui Marienescu (pe care probabil îl cunoştea şi personal) cerându-i 
culegerea de Balade apărute la 1859 şi 1867. Marienescu i le trimite 
împreună cu scrisoarea pe care o dăm mai jos,şi pe care Picoto 
lipeşte pe Volumule din 1859, azi în posesiunea Bibliotecii Naţi- 
«onale din Paris (cofa Z. Picot 927). lat-o scrisoarea: 

„Domule Vice-consulu! 

Am primitu multu stimata epistola din 17 Mai 1872, şi 
grabescu cu cea mai mare placere de a Ti tramite brosiurele 
mele din poesi'a popurala romsna, şi o povesta „Doi feti cotofeti“. 

Aceste suntu fara pretiu, dar” decumva rentorci la Franci'a, 
Te rogu se-mi tramiti o carte despre datinele scu povestele francese. 

O povesta „Argiru și llen'a Cosandian'a“ cu explicatiuni, 
acuma e sub tipariu in Pesta, şi fiindu de forte mare insemna- 
tate, spuindu-mi adres'a viitore, voiu îndresni a Ti-o tramite. 

Rugandu-Te câ se duci acasa, simpatiele romaniloru, me 
recomendu pelenga esprimerea stimei deosebite, si remanu 

In Oravitia 18 Maiu 1872. 
Alu D-Tale umilitu servu 
(ss) Dr. At. Marienescu.“ 


E interesantă cererea viitorului academician, dornic să aibă 
„O carte despre datinele seu povestele franceze.“ Nu ştim ori de Picot 


i-a împlinit sau nu dorinţa. Dar ce bine i-ar fi căzut bietului Marie- 
nescu, înglodat fară scăpare în teoriile școalei mitologice — pe 
vremea aceea publica ciudate esplicări ale poveştilor noastre sub 
titlul de „Descoperiri mari“— un studiu de metodă, ori măcar o 
colecţie bazată pe norme ştiinţifice! 

lon Mușiea 


Creangă la „Junimea”. — Cu articolul Cum a fos? 
introdus Creangă la „Junimea“ (în „Tudor Pamiile* An. IV 
1926, Nr. 1—4 pag. 5) d. V.A. Gheorghiţă vrea să ne informeze 
că „cel ce l-a dus întâiu în adunarea aceea boierească“ pe 
Creangă, a fost Victor Castano (!). Dar subsemnatul am dovedit 
cu chiar mărturia lui Eminescu (»..- la Junimea mam avut cu 
nimeni nici un raport sufletesc. L-am avut, dar târziu, când a 
venit, adus de mine, Creangă“...) că cel ce l-a introdus pe 
Creangă în cercul Junimii a fost chiar Eminescu (vezi Instituto- 
rul Creangă 1925, 45 — 40). 


E 
* * 
Eminesciane — D-IC. Iordăchescu în articolul Eminesctarne 


din „Revista Moldovei“ An. V 1926, No. 4, pag. 14-15: „Dar 


— pp —. 4 

iată încă o mărturie asupra locului de naştere al poetului Emi- 
nescu, pe care m'am găsit-o cifată încă până azi în istoriografia 
-eminesciană : În colecţia de documente a Arhivei Sfatului din 
laşi se afă dosarul Trib. laşi Nr. 3297, care cuprinde toate 
actele pe baza cărora Eminescu a fost târit în faţa justiţiei la 
1876 în urma unei cabale înscenate de Andrei Vizanti şi Dim. 
Petrino. In acel dosar se află un interogator scris şi subscris de 
mâna lui Eminescu. Reproducem partea dela început, care ne 
interesează: 
Intrebare: Cum te cheamă? 
Răspuns: Mihail Eminescu. 
II, De câţi ani ești. 
R, DE 28 sari 
I. Ce profesiune ai? 
R. Redactor. 
Il. Unde ești născut? 
R Născut în Botoşani şi domiciliat în lași“. 
Şi d. Iordăchescu se pripeşte cu încheierea: „lată dar încă 
“un document oficial, scris şi subscris de Eminescu, prin care el 
însuşi declară că e ndscut în Bofoşanii. 
Inainte de toate mi se pare că chiar d. C. lordăchescu ar 
Îi trebuit să ţină minte (din articolul Genunchiul broaştei, publi- 
cat de subsemnatul in „Junimea literară“ An. XIII 1924, 534) că 
dosarul cu pricina, din 1876, e reprodus (în întregime chiar) de 
O. Minar în cărţulia Eminescu în fața justiției, pag. 80 şi u. 
Apoi, eu unul îmi susțin şi astăzi toate îndoielile din articolul 
meu Data și locul nașterii lui Eminescu („Revista Moldovei“ 
An. Il 1922 1923, No. 9, pag. 13--21) faţă de concluzia defini- 
tivă că Eminescu s'a născut la Butoşani. Nu insist ca să nu mă 
mai repet, 
Ne bucură însă faptul că dosarul „scris si subscris de mâ- 
na lui Eminescu“ e pus în sfărșit la bun adăpost. 
* x 


ză dă 


Şi iarăşi geneza „Luceafărului“. — Dar făcând abstracţie 
de cele păcate aie d-lui D. Caracostea, semnalate de subsemnatul 


în „Junimea literară“ XV 1926 141—143, şi'n articolul Pufină 


stilistică din „Făt-frumos“ 1 1926 124—128, recentul articol al 


«d-lui Caracostea, /svoarele poemei Luceafărul „în Convorbiri 


literare“ 1926, 259—275 și 357—374, are totuşi un netăgăduit 

merit: meritul de a fi dovedit că ceea ce l-a făcut pe Eminesau 
să tresară în faţa basmului lui R. Kunisch, „n'a fost partea pur 
poporană,... ci partea de filosofie, care, de bună seamă, a fost 
adăogată de călătorul 1) german“ (367), adecă: elementul de fond 
cu mult prea intelectual și prea abstract decât să poată fi popu- 
lar, şi element care deci „nu apare în basme“ (372). 

Şi sânt cu totului tot de părerea d-lui Caracostea: „Rămâne 
stabilit că cererea de a-şi jertfi nemurirea pentru iubire nu apare 
în basme ; Kunisch este acela care a introdus aici acest motiv“.(372). 


* 


Măimuţăreală englezească. — Împotriva ordinului 
ministerial care dispune introducerea obligatorie a unei 
uniforme școlare de tip. englez, profesorii din Câmpulungul 


Bucovinei şi'n urmă şi cei dela Suceava au votat o moţiune 
în care cer menţinerea în școală a portului romănesc. Ba 


Sucevenii îşi subliniază dorința şi cu atât de frumoasa moti- 
vare:,, Costumul românesc ar avea și misiunea şi efectul de a 
curăți portul din anumite regiuni de influenţe SMD 1. 
Şi nădăjduim că bieţii noştri copii dela ţară vor fi îngăduiţi să 
calce pragul şcolii în haina lor de acasă (pe care le-o permitea 
până şi stăpânirea austriacă!) şi nu vor fi nevoiţi să se împăuneze 
cu kakiul în care sărmanii cercetași își tremură genunchele goale 
pe celela colțuri de stradă, de hatârul atâtor sterile „defilări“!. . 
Leca Morariu 


Li 


De-ale Administrați 


ei 


Ctitorii noștri. — Revista noastră a mai primit următoa- 
rele daruri: câte 400 lei dela d-l Dr. Oczavian Gheorghian, 
profesor și medic Cernăuţi şi dela d-l Dr. Silviu Dimitrovici, 
dir. gen. Cernăuţi; 100 lei dela d-l Dr. Constantin Berariu, 
prof. universitar Cernăuţi ; câte 50 lei dela d-nii profesori Azrel 
Barbier (Rămnicul-Sărat) şi Viczor Morariu (Suceava). — Mul- 
țumiri în numele abonaților cari, cu jerife de acest fel, se în- 
vrednicesc şi ei a-l primi Ja vreme pe acest Făf-frumos. 


1) = R. Kunisch, Bakarest und Stambul. Skizzen aus Ingarn, Rumu- 


men und der Trei, 1861. 

